
	REPUBLIKA HRVATSKA

BJELOVARSKO-BILOGORSKA ŽUPANIJA

GRAD ČAZMA

GRADONAČELNIK


KLASA:604-02/18-01/1
URBROJ: 2110-01-02/18-1
Čazma, 08.08.2018.

Na temelju Odluke o načinu kreditiranja učenika i studenata s područja Grada Čazme («Službeni vjesnik» Grada Čazme 43/06), članka 4. Pravilnika o dodjeli kredita učenicima i studentima s područja Grada Čazme («Službeni vjesnik» Grada Čazme 49/06 i 40/07), te članka 45. Statuta Grada Čazme («Službeni vjesnik» Grada Čazme 20/09 i 17/13), gradonačelnik Grada Čazme donosi 

O D L U K U 

o raspisivanju javnog poziva za dodjelu studentskih kredita 

za akademsku godinu 2018/19
Članak 1. 


Gradonačelnik Grada Čazme raspisuje javni poziv za dodjelu studentskih kredita za akademsku godinu 2018/19.  


Pravo na kredite ostvaruju svi redovni i izvanredni studenti sveučilišnih  (preddiplomskih, diplomskih i poslijediplomskih studija) i stručnih studija u Republici Hrvatskoj i inozemstvu. 

Članak 2. 


Kandidati moraju zadovoljavati sljedeće uvijete: 

· prebivalište na području Grada Čazme

· državljanstvo Republike Hrvatske
· upisan fakultet
Članak 3. 


Kandidati su dužni dostaviti sljedeću dokumentaciju:

· prijavni obrazac (obrazac se može dobiti u Gradskoj upravi Grada Čazme ili na Internet stranici Grada Čazme)

· preslika osobne iskaznice ili potvrdu o prebivalištu

· preslika domovnice

· potvrdu fakulteta koja dokazuje upisanu godinu školovanja 

Dokumentacija se neće vraćati kandidatima. 

Članak 4. 


 Iznos sufinanciranja Grada Čazme iznositi će 100 % iznosa nominalne kamate u fazi korištenja kredita za svakog studenta koji realizira kredit u banci.
 Članak 5. 


Kredit, svakom kandidatu pojedinačno, odobrava  Splitska banka, sukladno kriterijima i uvjetima banke, a temeljem Liste kandidata koju utvrđuje Grad Čazma. 

Članak 6. 


Natječaj je otvoren trajno, do kraja akademske godine. Prijava se može dostaviti osobno ili poštom na adresu Grad Čazma –  Upravni odjel za društvene djelatnosti i unutarnji nadzor, Trg Čazmanskog kaptola 13, 43 240 Čazma.  

Članak 7. 


Ova Odluka  stupa na snagu danom donošenja, a objavit će se na Oglasnoj ploči Grada Čazme i Internet stranici Grada Čazme. 







         GRADONAČELNIK: 







            Dinko Pirak, prof. 
